Natten mellem søndag og mandag har nogle tyve stjålet intet mindre end 10.249 liter dieselolie fra transportvirksomheden Cargo Nord i Hjallerup. Den samlede værdi af den stjålne dieselolie er cirka 72.000 kroner, oplyser Bjarne Meng fra Nordjyllands Politi. Bjarne Meng tør ikke gisne om, hvorvidt pumpningerne er foregået ad flere omgange, men tyverier i denne størrelsesorden er lidt af et særsyn. - Der er brugt et større køretøj til tyveriet. Det er som minimum en varebil med et tankanlæg bagpå, siger Bjarne Meng. Nordjyllands Politi vil meget gerne høre om personer, der har set noget mistænkeligt omkring Håndværkervej nummer 11 i Hjallerup mellem mandag fredag aften og mandag morgen. Politiet kan kontaktes på telefon 1-1-4.

Opsummering:
Tyve har stjålet tusindvis af liter dielselolie fra en tanskstation i Hjallerup.